AU โกยรายได้ทะลัก! ดันกำไรโต 25 เท่าตัว แตะ118 ล้าน แจกปันผล 0.15 บาท
AU โกยรายได้ทะลัก 953 ล้าน! ดันกำไรโต 25 เท่าตัว แตะ 118.47 ล้าน จากปีก่อน 4.44 ล้าน  แจกปันผล 0.15 บาท XD 8 พ.ค. จ่าย 23 พ.ค.66
AU โกยรายได้ทะลัก 953 ล้าน! ดันกำไรโต 25 เท่าตัว แตะ 118.47 ล้าน แจกปันผล 0.15 บาท XD 8 พ.ค.
21 ก.พ. 2566

บริษัท อาฟเตอร์ ยู จำกัด (มหาชน) หรือ AU รายงานผลการดำเนินงานปี 65 สิ้นสุดวันที่ 31 ธ.ค.65

โดยผลการดำเนินงานปี 2565 มีกำไรเพิ่มขึ้นเนื่องจากรายได้รวมปี 2565 อยู่ที่ 953 ล้านบาท เพิ่มขึ้นจากช่วงเดียวกันของปีก่อนอยู่ที่ 628 ล้านบาท โดยส่วนใหญ่มาจากรายได้จากร้านขนมหวานและเครื่องดื่ม ในปี 2565 มีมูลค่า 787 ล้านบาท เพิ่มขึ้น 273 ล้านบาท หรือร้อยละ 53 จากในปี 2564 โดยมีสาเหตุหลักมาจากการเพิ่มขึ้นของจำนวนสาขา ซึ่งเพิ่มขึ้น 11 สาขา เมื่อเทียบกับปี 2564 และการเติบโตของยอดขายสาขาเดิม ซึ่งเพิ่มขึ้น 75.2% เมื่อเทียบกับปี 2564 อันเป็นผลมาจากความเชื่อมั่นของผู้บริโภคในช่วงปี 2565 ต่อเศรษฐกิจภายในประเทศเริ่มปรับตัวเพิ่มขึ้น ส่งผลกระทบเชิงบวกต่ออุตสาหกรรมอาหารโดยรวม
นอกจากนี้รายได้จากการขายสินค้าและวัตถุดิบ ในปี 2565 มีมูลค่า 75 ล้านบาท ปรับตัวเพิ่มขึ้น 32 ล้านบาท หรือร้อยละ 74 จากในปี 2564 เนื่องจากยอดขายที่เพิ่มขึ้นจากการขายวัตถุดิบที่ใช้สำหรับการผลิตสินค้าแก่ร้านแฟรนไชส์มิกก้า (Mikka Cafe) โดยจำนวนสาขาร้านแฟรนไชส์มิกก้า (Mikka Cafe) เพิ่มขึ้น 40 สาขา โดยเพิ่มขึ้นจาก 69 สาขา ณ วันที่ 31 ธันวาคม 2564 เป็น 109 สาขา ณ วันที่ 31 ธันวาคม 2565 รวมถึงรายได้ที่เพิ่มขึ้นจากร้านแฟรนไซส์ขนมหวานสาขาฮ่องกง
อีกทั้งรายได้จากการขายและการจัดงานนอกสถานที่ ในปี 2565 มีมูลค่า 59 ล้านบาท ปรับตัวเพิ่มขึ้น 6 ล้านบาท หรือร้อยละ 11 จากในปี 2564 เนื่องจากยอดขายเฉลี่ยต่อบูธเพิ่มขึ้น รวมทั้งรายได้จากค่าธรรมเนียมแฟรนไซส์ ในปี 2565 มีมูลค่า 17 ล้านบาท ปรับตัวเพิ่มขึ้น 7 ล้านบาท หรือร้อยละ 70 จากในปี 2564 เนื่องจากรายได้ที่เพิ่มขึ้นจากค่าธรรมเนียมแรกเข้าและส่วนแบ่งค่าธรรมเนียมในส่วนร้านแฟรนไซส์มิกก้า (Mikka Cafe) ที่เพิ่มขึ้น รวมถึงรายได้จากร้านแฟรนไซส์อาฟเตอร์ ยู ที่ประเทศฮ่องกง
ขณะที่บริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 0.15 บาท กำหนดขึ้นเครื่องหมาย XD วันที่ 8 พ.ค.66และกำหนดจ่ายเงินปันผลในวันที่ 23 พ.ค.66